PSH จัดแคมเปญ “พฤกษาพาส” ผ่อนตรงไม่ผ่านแบงค์ 3 ปีแรก นำร่องคอนโดพร้อมอยู่ 4 ทำเล
PSH จัดแคมเปญ “พฤกษาพาส” ผ่อนตรงไม่ผ่านแบงค์ 3 ปีแรก นำร่องคอนโดพร้อมอยู่ 4 ทำเล ราคาเริ่มต้น 1.39 ล้าน เอาใจลูกค้ากำลังซื้อจำกัด-ติดปัญหาขอสินเชื่อไม่ผ่าน
PSH จัดแคมเปญ “พฤกษาพาส” ผ่อนตรงไม่ผ่านแบงค์ 3 ปีแรก นำร่องคอนโดพร้อมอยู่ 4 ทำเล ราคาเริ่มต้น 1.39 ล้าน เอาใจลูกค้ากำลังซื้อจำกัด-ติดปัญหาขอสินเชื่อไม่ผ่าน
4 ก.ค. 2565

นายภัคริน ทัตติพงศ์ กรรมการผู้จัดการ กลุ่มธุรกิจคอนโดมิเนียม บริษัท พฤกษา เรียลเอสเตท จำกัด (มหาชน) ในกลุ่มบริษัท พฤกษา โฮลดิ้ง จำกัด (มหาชน) หรือ PSH เปิดเผยว่า แคมเปญ “PRUKSA PASS” (พฤกษาพาส) สามารถช่วยให้ลูกค้ามีคอนโดมิเนียมได้ง่ายขึ้นโดยให้ทางเลือกในการผ่อนชำระค่างวดโดยตรงกับพฤกษาในระยะ 1-3 ปีแรก หากครบเข้าเงื่อนไขของบริษัทสามารถเข้าอยู่ได้ทันทีเมื่อจองและทำสัญญาตามขั้นตอน โดยในระหว่างสัญญา ลูกค้าสามารถเตรียมความพร้อมของตนเองภายใต้คำแนะนำจากทีมงานพฤกษา  เพื่อยื่นขออนุมัติสินเชื่อจากธนาคารและโอนกรรมสิทธิ์เป็นเจ้าของห้องได้ ซึ่งค่างวดที่ชำระรายเดือนไว้กับโครงการสามารถนำมาเป็นส่วนลดยอดเงินกู้จากธนาคารได้อีกด้วย
สำหรับแคมเปญ “PRUKSA PASS” (พฤกษาพาส) เป็นโซลูชันพิเศษทางการเงินสำหรับลูกค้าที่จองคอนโดมิเนียม 4 โครงการพร้อมอยู่  ได้แก่ พลัมคอนโด ราม 60 อินเตอร์เชนจ์, พลัมคอนโด สุขุมวิท 97.1, เดอะไพรเวซี่ เตาปูน อินเตอร์เชนจ์ และ เดอะทรี หัวหมาก อินเตอร์เชนจ์ ราคาเริ่มต้น 1.39 ล้านบาท พร้อมสิทธิประโยชน์มากมาย ได้แก่ สามารถเข้าอยู่ได้ทันทีหลังทำสัญญา  เลือกจองยูนิตที่ถูกใจในราคาปัจจุบันเพื่อโอกาสการเป็นเจ้าของคอนโดทำเลดีในราคาคุ้มค่า เพราะเมื่อยื่นขออนุมัติสินเชื่อจากธนาคารในอนาคต ราคาคอนโดอาจมีการปรับเพิ่มขึ้น แต่ลูกค้ายังคงยื่นกู้ในราคาเดิมที่จองไว้และสามารถเปลี่ยนค่าใช้จ่ายจากยอดผ่อนชำระรายเดือนที่ลูกค้าผ่อนกับโครงการ มาเป็นส่วนลดเมื่อยื่นขอสินเชื่อ รวมถึงการใช้พื้นที่และสิ่งอำนวยความสะดวกต่างๆ ภายในโครงการโดยไม่ต้องเสียค่าใช้จ่ายส่วนกลางเพิ่มจากค่าใช้จ่ายรายงวดที่ผ่อนชำระตรงกับโครงการ ซึ่งถือว่าคุ้มค่ากว่าการเช่าแน่นอน
โดยลูกค้าที่สนใจเข้าร่วมแคมเปญ “PRUKSA PASS” (พฤกษาพาส) เพียงแค่ลูกค้าผ่านการประเมินศักยภาพเบื้องต้นและครบเข้าเงื่อนไขของบริษัท ก็สามารถเข้าสู่ขั้นตอนการชำระเงินจอง ทำสัญญา และชำระเงินผ่อนรายเดือนให้กับโครงการและพร้อมเข้าอยู่อาศัยได้ทันที